Gwyneth Paltrow og eiginmaður hennar Brad Falchuk . AFP „ Þannig að kynlífið okkar er búið , “ sagði Gwyneth Paltrow þegar hún var spurð út í hvernig væri að búa loksins með eiginmanni sínum í viðtali við Harper's Bazaar . Paltrow giftist handritshöfundinum Brad Falchuk í september árið 2018 . Þau fluttu hins vegar ekki inn saman fyrr en síðasta sumar . Paltrow var að grínast þegar hún sagði að kynlíf þeirra væri búið . Henni fannst hins vegar áhugavert hversu mikinn hljómgrunn þau fengu þegar þau sögðu frá ákvörðun sinni um að flytja ekki strax inn saman . „ Þetta er draumurinn minn . Aldrei flytja inn saman , “ segir Paltrow að ein af hennar bestu vinkonum hafi sagt við sig . „ Ég er viss um að þetta hjálpar til við að varðveita dulúð og líka að gleyma ekki hugmyndinni um að þessi manneskja á sitt eigið líf . Svo það er eitthvað sem ég er að reyna að hafa í huga nú þegar við höfum sameinast , “ sagði Paltrow um það hvernig það var að búa hvort á sínum staðnum og flytja svo inn saman .